Ψητό cheesecake με ξινομυζήθρα και μαρμελάδα σύκο
Πρωτότυπο cheesecake που παντρεύει την ξινομυζήθρα με το σύκο και πετυχαίνει τη γεύση του ελληνικού καλοκαιριού.
150 γρ. μπισκότα digestive, τριμμένα , 2 ασπράδια αυγών, 50 γρ. βούτυρο αγελάδας, λιωμένο , 50 γρ. ζάχαρη, 250 γρ. ξινομυζήθρα, 250 γρ. τυρί κρέμα, 200 γρ. μαρμελάδα σύκο + επιπλέον, για την επικάλυψη , 4 αυγά, φρέσκα ή ξερά σύκα για το σερβίρισμα
Σε ένα μπολ ανακατεύουμε όλα τα υλικά μέχρι να φτιάξουμε ένα λασπώδες μείγμα. Τοποθετούμε ένα τσέρκι διαμέτρου 18 εκ. και ύψους 4-5 εκ. πάνω σε ένα κομμάτι αλουμινόχαρτο, το οποίο τσαλακώνουμε γύρω από το τσέρκι για να το στερεώσουμε και να φτιάξουμε έναν πάτο. Μεταφέρουμε το τσέρκι με το αλουμινόχαρτο πάνω σε ένα ρηχό ταψί. Αδειάζουμε το μείγμα στο τσέρκι και πιέζουμε με την παλάμη μας για να απλωθεί ομοιόμορφα τόσο στον πυθμένα όσο και στα τοιχώματα.Χτυπάμε στο μπλέντερ ή στο μίξερ, με το σύρμα, τα δύο τυριά με τη μαρμελάδα, μέχρι να φτιάξουμε ένα μαλακό και ομοιογενές μείγμα. Προσθέτουμε ένα ένα τα αυγά, χτυπώντας καλά μετά από κάθε προσθήκη για να ενσωματωθούν και να σχηματιστεί μια κρέμα λεία και εντελώς ομογενοποιημένη. Την αδειάζουμε στο τσέρκι, πάνω από τη βάση, και ψήνουμε σε φούρνο προθερμασμένο στους 160°C για 40-45 λεπτά, μέχρι να αποκτήσει χρυσαφένιο χρώμα.Αφήνουμε το cheesecake να κρυώσει εντελώς, ξεφορμάρουμε αφαιρώντας με προσοχή το τσέρκι και απλώνουμε στην επιφάνεια την επιπλέον μαρμελάδα σύκο. Γαρνίρουμε το cheesecake με φρέσκα ή ξερά σύκα και σερβίρουμε.
Αυγά,Ζάχαρη,Τυρί